Document ID: /roh_data/filtered/fineweb-2-filterrobots_roh.jsonl.gz/5485

Sco quai che Origen scriva en ina communicaziun, vegnia il cusseglier federal Alain Berset ad inaugurar la tur sin il Güglia ils 31 da fanadur. Cun l’opera vocala «Apocalypse» vegn tematisà il naufragi da la Babilonia. Il festival internaziunal da saut porta per l’emprima giada a Riom sautunzs dal ballet dal stadi da la Baviera, quai dasper sautunzas e sautunzs dal ballet da Hamburg, dal Grand Theatre de Genève, dal Nederlands Dans Theater Rotterdam e dal ballet da stadi da Vienna.
Era ils cumediants èn puspè qua
La Commedia schlargia sia tura vers il sid dal Grischun e giu la Bassa. Giugà vegn il classicher da Calderon «La Vida es un sueño», la vita è in siemi.
Ils guids istorics e culturals sa deditgeschan questa stad a las turs dal Grischun. Ultra da quai festivesch la Villa Carisch ses anniversari da 150 onns cun novs locals, i dat concerts ed i vegn engaschà in pastizier per la stad.
RR actualitad 17:00